Drie vas oor plofstof, vuurwapen | Maroela Media
Drie vas oor plofstof, vuurwapen
Die plofstof waarop beslag gelê is. foto: SAPD
Drie mans sal binnekort in die Vryburg-landdroshof in Noordwes verskyn vir die onwettige besit van 'n vuurwapen en plofstof.
Kol. Sabata Mokgwabone, woordvoerder van de polisie, het gesê lede van die taktiesereaksie-eenheid het Saterdag 'n wenk ontvang oor 'n motor met drie verdagte insittendes. Die beamptes het die motor op die N18 sowat 10km buite Stella gevind en die bestuurder beveel om af te trek. Volgens Mokgwabone was die motor van Mahikeng na Kuruman onderweg.
Die motor is deursoek en die beamptes het op 'n vuurwapen en "buise plofbare jel" beslag gelê. Voorlopige ondersoek dui daarop dat die vuurwapen in 1987 in Vryheid, KwaZulu-Natal, as vermis aangemeld is.
Drie mans, onderskeidelik 32, 34 en 43 jaar oud, is in hegtenis geneem en sal binnekort in die hof verskyn. Lt.genl. Baile Motswenyane, polisiekommissaris in Noordwes, het die polisie geloof vir die vinnige reaksie en inhegtenisneming van die verdagtes.
Gru-botsing eis lewe
Busongeluk: Dodetal styg; busse bekyk
Die verkiesing kom nader en die geldvlakke is laag. Dit verklaar die onwettige besit van plofstof.
Lyk amper of daardie plofstof moontlik in myne gebruik word. Dalk werk hierdie manne by een of ander myn en dit daar gegaaps het of op die swart mark onvang het. Wonder net wat wou hulle met dit gaan doen het? Seker weer 'n kitsbank gaan opblaas het.
Iemand by Maroela het nou weer dit Aardrykskunde aan die stert beet. Daar is nie 'n pad tussen Kuruman en Mahikeng nie. Dis Kuruman, dan Vryburg, dan Stella, dan Setlagoli en dan eers Mahikeng. Ons praat hier van 'n goeie 350km. Nou waar was die voertuig afgetrek????